作者：晁补之
词牌/韵律：绿头鸭・多丽

paragraphs: 新秋近，晋公别馆开筵。
喜清时、衔杯乐圣，未饶绿野堂边。
绣屏深、丽人乍出，坐中雷雨起鵾弦。
花暖间关，冰凝幽咽，宝钗摇动坠金钿。
未弹了、昭君遗怨，四坐已凄然。
西风里、香街驻马，嬉笑微传。
算从来、司空惯，断肠初对云鬟。
夜将阑、井梧下叶，砌蛩收响悄林蝉。
赖得多愁，浔阳司马，当时不在绮筵前。
竞叹赏、檀槽倚困，沈醉到觥船。
芳春调、红英翠萼，重变新妍。